отвличането на немски хуманитарен работник, в отвличането на двама сомалийци близо до Bossaso, както и в бомбардирането на етиопски мигранти в Bossaso на 5 февруари 2008 г., в резултат на което са убити 20 души и ранени над 100. Милициите на Atom може да са играли второстепенна роля в отвличането на немска двойка, заловена от пирати през юни 2008 г.
 8.
 Fares Mohammed Mana’a (известен също като: a) Faris Mana’a, б) Fares Mohammed Manaa)
 Дата на раждане: 8 февруари 1965 г. Място на раждане: Sadah, Йемен. Паспорт No: 00514146; място на издаване: Sanaa, Йемен. Лична карта No: 1417576; място на издаване: Al-Amana, Йемен; дата на издаване: 7 януари 1996 г. Дата на посочване от ООН: 12 април 2010 г.
 Fares Mohammed Mana’a пряко или непряко доставя, продава или прехвърля в Сомалия оръжие или свързани материали в нарушение на оръжейното ембарго. Mana’a е известен трафикант на оръжие. През октомври 2009 г. йеменското правителство оповести „черен“ списък на търговците на оръжие, начело на който стоеше Mana’a, като част от усилията да се прекрати потокът от оръжия в страната, за която се твърди, че броят на оръжията надвишава този на хората. „Faris Mana’a е голям трафикант на оръжия и това е добре известно,“ се твърди в доклад от юни 2009 г. на журналист от САЩ, коментатор по въпросите на Йемен, който е автор на шестмесечни доклади за страната и е работил за „Джейн’с Интелиджънс Груп“ (Jane’s Intelligence Group). В статия на „Йемен Таймс“ от декември 2007 г. за него се говори като „Sheikh Fares Mohammed Mana’a, търговец на оръжие.“ В статия на „Йемен Таймс“ от януари 2008 г. за него се говори като „Sheikh Fares Mana’a, търговец на оръжие.“
 От средата на 2008 г. Йемен продължава да служи за център на нелегални доставки на оръжие за Африканския рог, и по-специално за доставка на оръжие с кораби за Сомалия. По непотвърдени съобщения Faris Mana’a е участвал в доставки за Сомалия в редица случаи. През 2004 г. Mana’a е участвал в договори за оръжие от Източна Европа, като се твърди, че оръжието се е продавало на сомалийски бойци. Въпреки оръжейното ембарго, наложено от ООН за Сомалия от 1992 г., интересът на Mana’a към трафика на оръжия в Сомалия може да се проследи назад най-малко до 2003 г. През 2003 г. Mana’a прави предложение за закупуване на хиляди оръжия от Източна Европа и дава да се разбере, че планира да продаде някои от оръжията в Сомалия.
 9.
 Hassan Mahat Omar (известен също като: a) Hassaan Hussein Adam, б) Hassane Mahad Omar, в) Xassaan Xuseen Adan, г) Asan Mahad Cumar, д) Abu Salman, е) Abu Salmaan, ж) Sheikh Hassaan Hussein).
 Дата на раждане: 10 април 1979 г. Място на раждане: Garissa, Кения. Глажданство: вероятно Етиопия. Паспорт No: A 1180173 от Кения, валиден до 20 август 2017 г. Лична карта No 23446085. Местонахождение: Найроби, Кения. Дата на посочване от ООН: 28 юли 2011 г.
 Hassan Mahat Omar извършва действия, които заплашват мира, сигурността или стабилността на Сомалия. Той е имам и един от ръководителите на Masjid-ul-Axmar, неформален център